cyanic-selkie/wikianc huggingface dataset:
Դիմիտր Դիմով
Ստեղծագործություններ
1938 թվականին հրատարակել է «Պորուչիկ Բենցը» վեպը՝ համակված արևմտա-եվրոպական մոդեռնիզմի հովերով։ Հոգեբանական վերլուծության վարպետությամբ աչքի է ընկնում «Դատապարտված հոգիներ» (1945) վեպը, որտեղ ներկացվում է ճիզվիտական օրդենի դավադիր գործունեությունը Իսպանիայում՝ քաղաքացիական կռիվների օրերին։ Նրա «Ծխախոտ» (1951 արժանացել է Դիմիտրովյան մրցանակի, 1952) վեպ-էպոպեան պատկերում է Բուլղարիան մինչև սոցիալիստական ճամբարի մաս կազմելը։ Գրել է պիեսներ՝ «Անցյալով կանայք» (1959), «Հանցավորը» (1961), «Կարճատև դադար Արքո Իրիսում» (1963)։
Ծանոթագրություններ
Կատեգորիա:Բուլղարացի գրողներ Կատեգորիա:Անասնաբույժներ Կատեգորիա:Սոֆիայի համալսարանի շրջանավարտներ Կատեգորիա:20-րդ դարի տղամարդ գրողներ Կատեգորիա:Բուլղարացի արձակագիրներ Կատեգորիա:Բուլղարացի դրամատուրգներ
Անթաղ (լեռ)
Անթաղ, Անթախ, Անթախու սար, լեռ Հայկական Տավրոսի լեռնահամակարգում, Դիարբեքիրի նահանգի Լճեի գավառում ։
Ծանոթագրություններ
Կատեգորիա:Թուրքիայի լեռներ Կատեգորիա:Դիարբեքիրի նահանգ
Սադիբնոե (ավան, Պերվոմայսկի շրջան)
Սադիբնոե (Садибне), ավան Ուկրաինայի Նիկոլաևի մարզի Պերվոմայսկի շրջանում։
Արտաքին հղումներ
Կատեգորիա:Ուկրաինայի Նիկոլաևի մարզի Պերվոմայսկի շրջանի բնակավայրեր Կատեգորիա:Ուկրաինայի ավաններ
Հիպերիոն (վեպ)
Հիպերիոն (Hyperion), գերմանացի ռոմանտիկ գրող Ֆրիդրիխ Հյոլդեռլինի նամակագրական վեպը՝ առաջին անգամ տպագրված 1797 (հատոր Ա) և 1799 (հատոր Բ) թվականներին։ Ամբողջական անունն է Hyperion oder Der Eremit in Griechenland (Հիպերիոն կամ Ճգնավորը Հունաստանում)։ Վեպի յուրաքանչյուր հատոր բաժանված է երկու գրքի, և յուրաքանչյուր երկրորդ գիրք պարունակում է բնաբան Սոփոկլեսի կողմից։ Երկը կազմված է Հիպերիոնի՝ իր ընկեր Բելլարմինին ուղղված նամակներից, ինչպես նաև մի քանի նամակներից՝ Հիպերիոնի և նրա սիրեցյալ Դիոտիմայի միջև՝ վեպի երկրորդ հատորում։ Դեպքերը տեղի են ունենում Հունաստանում, և վեպում արծարծվում են անտեսանելի ուժերի, կոնֆլիկտների, սիրո և հույսի թեմաները։ Վեպի սյուժեն սկսվում է անմիջապես Հիպերիոնի՝ Հունաստան վերադառնալուց հետո ։ Վեպը մանրամասնորեն նկարագրում է երիտասարդ հույների կյանքը, որոնք պայքարում են Հունաստանի անկախության համար։ Ծանոթագրություններից մեկում Հյոլդեռլինը հատուկ կերպով կապում է վեպի դեպքերը ռուսների՝ «նավատորմը Կղզեխումբ բերելու» հետ 1770 թվականին՝ հավանաբար մտցնելով վեպի դեպքերը Պելոպոնեսյան կամ Օռլովյան ընդվզման հետ ։
Թե՛ Բելլարմինի, թե՛ Դիոտիմայի կերպարները հետագայում հանդիպում են Հյոլդեռլինի պոեզիայում։
Երկը պարունակում է "Hyperions Schicksalslied" (Հիպերիոնի ճակատագրի երգը), որի հիման վրա Յոհաննես Բրահմսը 1869 թվականից 1871 թվականների ընթացքում ստեղծել է իր հայտնի Schicksalslied Op. 54-ը։
Իտալացի կոմպոզիտոր Լուիջի Նոնոն Հյոլդեռլինի այս երկից հատվածներ է ընդգրկել իր Fragmente-Stille, an Diotima գործում լարային քառյակի համար (1980 թվականին)՝ որպես ստեղծագործությունը կատարելիս լուռ «երգելու» նոթաշարի մաս։
1983 թվականին գերմանացի քանդակագործ Անգելա Լայխը ստեղծել է Հիպերիոն անունով քանդակ՝ ի պատիվ Հյոլդեռլինի վեպի գլխավոր հերոսի։
Ծանոթագրություններ
Կատեգորիա:Գերմաներեն վեպեր Կատեգորիա:Նամակագրական վեպեր
Նոոսֆերա
Նոոսֆերա (νόος` «խելք, բանականություն» և ` «գունդ» ), մարդու բանականության ոլորտ ․ հասարակության և բնության փոխներգործության ոլորտ, որի շրջանակներում մարդկային բանական գործունեությունը դառնում է զարգացման որոշակի գործոն (այդ ոլորտը արտահայտվում է նաև «ինտրոպոոլորտ», «սոցիոոլորտ», «կենսատեխնոլորտ») ։
Նոոսֆերան կենսոլորտի էվոլյուցիայի նոր, բարձրագույն փուլ է, որի ձևավորումը կապված է մարդկային հասարակության զարգացման հետ, որը մեծ ներգործություն է ունենում բնության գործընթացների վրա։ Համաձայն Վերնադսկու՝ «կենսոլորտում գոյություն ունի մեծ, երկրաբանական, միգուցե, տիեզերական ուժ, որի երկրային գործողությունը սովորաբար չի հայտնվում տիեզերքի մասին պատկերացումների ուշադրության կենտրոնում… Այդ ուժը հենց մարդու բանականությունն է» ։
Նոոսֆերան որպես գիտություն ուսումնասիրում է մարդու, մարդկային հասարակության, ծագման, գոյության և զարգացման, ինչպես նաև մարդու և կենսոլորտի փոխնատարածությունների օրինաչափությունները։ Նոոսֆերայի իմաստն այն է, որ մարդը, մարդկային հասարակությունը երկրի օբյեկտիվ, օրինաչափ մասն է, որ անհրաժեշտ է հասկանալ ու իմանալ։ Մեզ շրջապատող աշխարհում նոոսֆերան կենսոլորտի այն մասն է, որը զբաղեցնում է մարդը։
Առաջին անգամ օգտագործել է Պիեռ Շարդենը 1922 թվականին, իր «Կոսմոգենեզ» աշխատությունում ։ Այլ ենթադրություններ կան, որ բառն առաջինը օգտագործել է Էդուարդ Լե Ռոյը, ով Թայլհարդի հետ ներկա է եղել Վերնանդսկու լեկցիաներին։ Վերնանդսկին նույնպես իր նամակներից մեկում հաստատել է, որ տերմինն առաջին անգամ օգտագործել է Լե Ռոյը  ։
Հետազոտման պատմություն
«Նոոսֆերա» հասկացությունը առաջարկվել է Սորբոնի պրոֆեսոր, մաթեմատիկոս Էդուարդ Լերուայի կողմից (1870 - 1954), ով դիտում էր այն որպես «մտածող» պատյան, որը ձևավորվում է մարդկային գիտակցությամբ։ Է. Լերուան ընդգծում էր, որ հանգել է այդ մտքին իր ընկերոջ հետ միասին՝ մեծ կենսաբան և պալեոնտոլոգ- էվոլյուցիոնիստ ու կաթոլիկ փիլիսոփա Պյեր Տեյյար դե Շարդենի հետ միասին։ Բացի այդ Լերուան և Շարդենը հիմնվում էին կենսաքիմիայի լեկցիաների վրա, որոնք 1922- 1923 թթ. Կարդում էր Սորբոնում Վլադիմիր Իվանովիչ Վերնադսկին (1863 - 1945)։
Ավելի լայն մարմնավորում է ստացել Լերուայի տեսությունը Տեյյար դե Շարդենի մշակումներում, որոնք բաժանում էին ոչ միայն աբիոգենեզի գաղափարը (մատերիայի վերակենդանացում), այլ նաև այն գաղափարը, որ նոոսֆերայի զարգացման վերջնակետը կլինի միաձուլումը Աստծո հետ։ Սակայն նոոսֆերային ուսմունքի գիտական հիմնավորումը կապված է առաջին հերթին Վերնադսկի անվան հետ։
Լերուայի նոոսֆերայի տեսության հիմքում ընկած են Պլոտինի (205 - 270) պատկերացումները մտքի և համաշխարհային հոգու միասնության բխման, էմանացիայի մասին։ Համաձայն Պլոտինի՝ սկզբում Միասնությունը առանձնում է իրենից համաշխարհային միտքը, որը ներառում է իր մեջ գաղափարների աշխարհը, հետո Միտքը իր մեջից ծագեցնում է համաշխարհային Հոգին, որը տրոհվում է առանձին հոգիների և ստեղծում է զգայական աշխարհ։ Մատերիան ծագում է որպես էմնացիայի ստորին աստիճան։ Հասնելով զարգացման որոշակի աստիճանի՝ զգայական աշխարհի կենդանի էակները սկսում են գիտակցել սեփական անկատարությունը և ձգտում են հաղորդակցության, իսկ հետո և Աստծո հետ Միասնության միաձուլմանը։ Լերուայի և Տեյյար դե Շարդենի էվոլյուցիոն մոդելը կրկնում է նեոպլատոնիզմի հիմնական դրույթները։ Իհարկե, ամբողջ աշխարհի կազմավորումը, կյանքի ծագումը և զարգացումը երկրի վրա նկարագրվում է ժամանակակից գիտության տերմիններով, բայց հայեցակարգի սկզբունքային սխեման համապատասխանում է նեոպլատոննիզների սկզբունքներին։
Պլոտինի մոտ մարդը ձգտում է դուրս գալ հոգու սահմաններից գիտակցության ոլորտ, որպեսզի հետո, էքստազի միջոցով հաղորդակցվի Միասնության հետ։ Համաձայն Տեյյար դե Շարդենի՝ մարդը նույնպես ձգտում է անցնել բանականության ոլորտ և ձուլվել Աստծո հետ։ Պլոտինի գաղափարները Լերուայի կողմից ընդունվել են բերգսոնիական շնչով։ Անրի Բերգսոնի ազդեցությունը (1859 - 1941) նոոսֆերայի տեսության ստեղծման վրա կայանում էր հիմնականում ստեղծագործական էվոլյուցիայի մասին նրա կողմից առաջ քաշված դիրքի մեջ («L'évolution créatrice», 1907. Թարգմ.` «Ստեղծագործական էվոլյուցիա», 1914)։ Ըստ Բերգսոնի՝ իսկական և առաջնային իրականությունը կյանք է որպես մետաֆիզիկական-տիեզերական գործընթաց, ստեղծագործական էվոլյուցիա, նրա կառուցվածքը՝ տևողությունը, որը հասկացվում է միայն ներըմբռնման արդյունքում, տևողության տարբեր տեսակետները, նյութը, գիտակցությունը, հիշողությունը և ոգին են։ Ունիվերսումը ապրում, աճում է ստեղծագործական գիտակցության գործընթացում և ազատորեն զարգանում է նրան կյանքի նկատմամբ նրա ձգտումներին (l'élan vital) համապատասխան։ Բերգսոնի ազդեցությունը հայտնաբերվում է նաև Տեյյար դե Շարդենի մոտ։ Մասնավորապես, «մարդու ֆենոմենի» մեջ այն մի քանի անգամ դիմում է պոռթկման (l'élan) և տևողության (durée) բերգսոնական կատեգորիաներին։ Անտրոպոլորտ տերմինը 1902 թ. գիտական շրջանառության մեջ է մտցրել Դ. Ն. Անուչինը։
Ծագում և զարգացում
Նոոսֆերայի ուսմունքում մարդը ներկայացվում է որպես բնությանը արմատավորված, իսկ «արհեստականը» դիտվում է որպես օրգանականի մաս և «բնականի» էվոլյուցիայի գործոններից մեկը (ժամանակի ընթացքում ուժեղացող)։ Բնախույզի տեսանկյունից ընդհանրացնելով մարդկության պատմությունը, Վերնադսկին հետևություն է անում այն մասին, որ մարդկությունը իր զարգացման ընթացքում վերածվում է նոր հզոր երկրաբանական ուժի՝ իր մտքով և աշխատանքով վերափոխելով մոլորակի պատկերը։ Համապատասխանաբար, այն, սեփական պահպանության նպատակներից ելնելով, ստիպված կլինի իր վրա վերցնել կենսոլորտի զարգացման պատասխանատվությունը, որը վերածվում է նոոսֆերայի, իսկ դա պահանջում է իրենից որոշակի սոցիալական կազմակերպում և նոր, էկոլոգիական և միաժամանակ հումանիստական էթիկա։
Նոոսֆերան կարելի է բնութագրել որպես «բնության» և «մշակույթի» ամբողջություն։ Ինքը՝ Վերնադսկին, խոսում էր նրա մասին և’ որպես ապագայի իրականություն, և’ որպես մեր օրերի իրականություն, ինչը զարմանալի չէ, քանի որ նա մտածում էր երկրաբանական ժամանակի մասշտաբներով։  «Կենսոլորտը մի անգամ չէ, որ անցնում է նոր էվոլյուցիոն իրավիճակի …. – նշում էր Վ. Ի. Վերնադսկին, - դա մենք վերապրում ենք և հիմա, վերջին 10-20 հազար տարիների ընթացքում, երբ մարդը, մշակելով սոցիալական միջավայրում գիտական միտք, ստեղծում է կենսոլորտում նոր երկրաբանական ուժ։ Կենսոլորտը անցել է, կամ էլ երևի թե անցնում է նոր էվոլյուցիոն իրավիճակի ` նոոսֆերայի՝ վերամշակվելով սոցիալական մարդու գիտական մտքով »  («գիտական միտքը որպես երկրային հայտնություն »)։ Այսպիսով, «նոոսֆերա» հասկացությունը ներկայացնում է երկու տեսանկյունով.
Համակարգչային խաղեր
Նոոսֆերան լայն նշանակություն է ստացել «S.T.A.L.K.E.R.» խաղերի սերիայի ժամանակ (հատկապես S.T.A.L.K.E.R.։ խաղում՝ Չեռնոբիլիայի ստվերը), որտեղ մոգոնված «О-գիտակցություն» խումբը հավատում էր կոլեկտիվ գիտակցությանը և աշխատում էր նոոսֆերայի հետ շփման միջոցների վրա՝ երկրի տեղեկատվական պատյան։ Նոոսֆերայի հետ աշխատանքը հանգեցրեց լոկալ վթարի և անոմալ գոտու կազմավորմանը։
Արտաքին հղումներ
Կատեգորիա:Կոսմիզմ Կատեգորիա:Սուպերօրգանիզմ Կատեգորիա:Գոյաբանություն
Ելշանկա (այլ կիրառումներ)
Ելշանկա, կարող է վերաբերել՝
Պա դը Կալե
Պա դը Կալե (ֆրանսերեն՝ Pas-de-Calais), դեպարտամենտ Ֆրանսիայի հյուսիսում։
Պատմական տեղեկություններ
Պա դը Կալե դեպարտամենտը Ֆրանսիական հեղափոխության ժամանակ՝ 1790 թվականի մարտի 4-ին ստեղծված առաջին դեպարտամենտներից մեկն է։
Առաջին համաշխարհային պատերազմի ժամանակ Պա դը Կալե դեպարտամենտը եղել է բազմաթիվ կատաղի մարտերի դաշտ։ Վիմի քաղաքում կա նրանցից մեկի՝ Վիմիի ճակատամարտին նվիրված մեծ հուշահամալիր։ Նաև, Երկրորդ համաշխարհային պատերազմի ժամանակ Նորմանդիայում դաշնակիցների ափ իջնելու պատրաստվելու մասին հակառակորդին ապատեղեկացնելու համար Պա դը Կալեն եղել է Fortitude գործողության նպատակակետ։
Աշխարհագրական տվյալներ
Պա դը Կալե դեպարտամենտը գտնվում է երկրի հյուսիսում, սահմանակից է Նոր և Սոմ դեպարտամենտներին, ինչպես նաև նրա ափերը ողողում են Լա Մանշը և Հյուսիսային ծովը։
Բնակչությունը մեկուկես միլիոն է։
Տարածքը 6 671 քառ.կմ է, ունի 894 համայնք։
Տնտեսություն
Տնտեսությունը մեծապես կախում է ունեցել հանքարդյունաբերությունից, մասնավորապես՝ ածխի արդյունահանումից։ Սակայն, Երկրորդ համաշխարհային պատերազմից հետո այն դարձել է ավելի բազմազան։
Մշակույթ
Չնայած նրան, որ Պա դը Կալեն Ֆրանսիայի ամենաբնակեցված դեպարտամենտներից մեկն է, մինչև 1992 թվականն այնտեղ համալսարան չի եղել։
Արտաքին հղումներ
Կատեգորիա:Ֆրանսիայի գավառներ Կատեգորիա:1790 հիմնադրումներ Ֆրանսիայում
Տերեբլեչե
2001 թվականի տվյալներով Տերեբլեչե գյուղում բնակվում էր 2 883 մարդ։
Արտաքին հղումներ
Կատեգորիա:Ուկրաինայի Չեռնովցիի մարզի Գլիբոկայայի շրջանի բնակավայրեր Կատեգորիա:Ուկրաինայի գյուղեր Կատեգորիա:1446 թվականին հիմնադրված բնակավայրեր
Զամպաքճյան
Զամպաքճյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Յան վերջածանցով ազգանուններ Կատեգորիա:Անձնանվանական հիմքով ազգանուններ Կատեգորիա:Թուրքերեն հիմքով ազգանուններ
Ելովկա (այլ կիրառումներ)
Ելովկա, կարող է վերաբերել՝
Նիկուլինո (գյուղ, Ստարոսելսկոե գյուղական բնակավայր)
Նիկուլինո (Никулино), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 21 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սաֆոնովսկի շրջանի բնակավայրեր
3GP
*.3GP (ֆայլային ընդլայնումը՝ 3GPP), մուլտիմեդիայի պարունակիչ՝ նախատեսված 3G UMTS բջջային ցանցերի մուլտիմեդիայի ծառայությունների համար, ճանաչված երրորդ սերնդի համագործակցության պրոյեկտի կողմից (Third Generation Partnership Project (3GPP)։ Ժամանակակից շատ բջջային հեռախոսներ (ոչ անպայմանորեն միայն 3G) ունեն ձայնի և հոլովակների ձայնագրման և դրանք .3GP ֆորմատով պահպանելու հնարավորություն։
Ֆորմատը ISO 14496-1 մեդիա ֆորմատի պարզեցված տարբերակն է, որը նման է QuickTime ծրագրի կողմից օգտագործվող MOV ֆորրմատին։
3GP ֆորմատով նկարված հոլովակները, համեմատած այլ ֆորմատների հետ, ունեն փոքր ծավալ։ Սրա հիմնական պատճառը որակի կորուստն է։
Հղումներ
Կատեգորիա:Բջջային հեռախոսների ստանդարտներ
Սենեքերիմ-Հովհաննես Սևադա
Հովհաննես Սենեքերիմ, Փառիսոսի թագավոր մոտ 958 թվականից։
Հորից ժառանգություն ստանալով Փառնես (Փառիսոս) գավառը, հիմնադրել է Փառիսոսի թագավորությունը, որը ճանաչել են Պարսից արքունիքը և բյուզանդական կայսեր ներկայացուցիչ Դավիթ Մագիստրոսը։ Վերջինս, ըստ պատմիչ Մովսես Կաղանկատվացու, Սենեքերիմին ուղարկել է «թագ և արքայական ծիրանի»։
Հայ Բագրատունիները հավանաբար չեն ընդունել Սենեքերիմի թագավորությունը։ Այդ մասին է վկայում Հայոց կաթողիկոս Անանիա Ա Մոկացու Արցախ կատարած այցելությունը, որի նպատակն էր մեղմել անջատամետ ձգտումները։ 10-րդ դարի վերջին Սենեքերիմի եղբոր՝ Խաչենի տիրակալ Գրիգորի հետ գոյության պայքար է մղել Գանձակի ամիրա Փադլունի դեմ։ Սենեքերիմի գահը ժառանգել է եղբորորդին՝ Փիլիպպեն։
(7309) Շինկավակամի
Միջին հեռավորությունը Արեգակից կազմում է 2,185894 ա. մ., առավելագույնը մոտենում է 1,9138 ա. մ. հեռավորության վրա և հեռանում 2,4579 ա. մ. ։ Արեգակի շուրջ մեկ ամբողջական պտույտ է կատարում 1180,43 երկրային օրվա ընթացքում, իր ուղեծրով շարժվելով միջինում 0,304972 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,9° անկյուն։
Արտաքին հղումներ
Կատեգորիա:1995 թվականին հայտնաբերված աստղագիտական մարմիններ Կատեգորիա:Տակաո Կոբայաշիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Օկայամա
Օկայամա (岡山市), քաղաք Ճապոնիայում, Օկայամա պրեֆեկտուրայի մայրաքաղաք։ Հիմնադրվել է 1889 թվականի հունիսի 1-ին ։
2017 թվականի փետրվարի տվյալների համաձայն՝ քաղաքում բնակվում է 720 841 մարդ։ Բնակչության միջին խտությունը կազմում է 910 մարդ/կմ² ։ Քաղաքը զբաղեցնում է 789,88 կմ² տարածք։
Աշխարհագրություն
Օկայամա քաղաքը գտնվում է համանուն պրեֆեկտուրայի հարավում՝ Հոնսյու կղզու արևմուտքում։ Քաղաքը հարավում սահմանակցում է Ներքին Ճապոնական ծովի հետ։
Օկայամա քաղաքը բաժանված է չորս վարչական շրջանների։
Կլիմա
Քաղաքն, համեմատած Ճապոնիայի այլ տարածքների հետ, ունի մեղմ կլիմա։ Օկայաման երկրորդ ամենաչոր և չորրորդ ամենաարևոտ քաղաքն է Տյուգոկու տարածաշրջանում ։ Քաղաքում տիրում է մերձարևադարձային ցամաքային կլիման ։
Տեղական կլիման բավարար տաք է զեյթունի ծառեր աճեցնելու համար։ Օկայաման հաճախ անվանվում է «Արևի քաղաք»՝ իր նվազ անձրևների քանակի պատճառով. ։
Արտաքին հղումներ
Կատեգորիա:Ճապոնիայի քաղաքներ Կատեգորիա:Ճապոնիայի նավահանգստային բնակավայրեր Կատեգորիա:1889 թվականին հիմնադրված բնակավայրեր
Գրական համալսարան
«Գրական համալսարան», գրական-գեղարվեստական տարեգիրք։ ԵՊՀ հրատարակություն։
Պատմություն
Լույս է տեսնում 1981 թվականից Երևանում՝ որպես 1959-1965 թվականներին լույս տեսած «Ուսանողի քնար» (4 պրակ) տարեգրքի շարունակություն Խմբագիրներ՝ Էդվարդ Ջրբաշյան, Հրանտ Թամրազյան, Ռաֆիկ Հարությունյան, Կիմ Աղաբեկ­յան, Սերգեյ Աթաբեկ­յան, Վլադիմիր Մաղալյան (1981 թվականից)։
Տպագրում է ԵՊՀ դասախոսների, աշխատողների և ուսանողների ինքնուրույն ու թարգմանական գործեր, բանասիրգրաքննադատական հոդվածներ, անվանի համալսարանականների մասին հուշեր։ Տարբեր տարիների տարեգրքերում տպագրվել են Հ. Աճառյանի, Գ. Ջահուկ­յանի, Ա. Թովմասյանի, Ա. Մարգարյանի, Ռ. Իշխանյանի, Պ. Պողոսյանի, Վ. Գաբրիել­յանի, Դ. Զեյթունցի, Ս. Մուրադյանի, Հ. Սարգսյանի, Հ. Երիցյանի, Ս. Սեֆերյանի, Հ. Էդոյանի, Ա. Հարությունյանի և ուրիշների ստեղծագործություններից ու թարգմանություններից։
Կատեգորիա:Հայկական պարբերականներ
Գլխարկով կատուն
«Գլխարկով կատուն» (Кот в колпаке), նկարված մուլտիպլիկացիա, Դոկտոր Սյուզի «Գլխարկով կատուն» գրքի էկրանավորումը, ռեժիսոր Ալեքսանդր Կարևի դիպլոմային աշխատանքը ։
Սյուժե
Երկվորյակներ Կոնրադը և Սալլին ( մուլտֆիլմում անունները չեն հիշատակվում) նստած են տանը առանց մայրիկի և կարոտում են նրան, բայց անսպասելիորեն նրանց մոտ է գալիս զոլավոր գլխարկով խոսող կատուն, որը կախարդանքի և երևակայության օգնությամբ սկսում է խաղալ երեխաների հետ։ Ընդ որում նրանց բոլոր զվարճությունները ուղեկցում են ակվարիումի մեջ գտնվող ձկան թերհավատ ռեակցիաներով, որը հանգստություն է ցանկանում և փորձում է փչացնել նրանց խաղը, ասելով, թե ինչն է իրականում նրանց երևակայությունը, բայց նրան ոչինչ չի հաջողվում։ Զվարճանքը շարունակվում է, սկսում են օգտագործել բոլոր կենցաղային պարագաները։ Վերջապես, երբ տանը ամեն ինչ շրջված է գլխի վայր, կատուն կիրառում է հետևյալ հնարքը․«Շարունակում ենք խաղալ, սկսում ենք հավաքել»։ Խաղալով կատուն և երեխաները իրերը վերադարձնում են իրենց տեղը։ Ոչ ոք չձանձրացավ։
Փաստեր
Մուլտֆիլմի կերպարների անունները չեն հիշատակվում։ Բացակայում են երկու կերպարներ՝ Շտուչկի։
Եթե ուշադրություն դարձնենք մանրամասներին, ապա գործողությունների իրականացման վայրը խորհրդային բնակարան է հիշեցնում, քան անգլիական կամ ամերիկյան։ Այլ մանրամասնություններ հիշեցնում են Ռոնալդ Սիրլի և նրա մուլտֆիլմի՝ «Energetically Yours» (1957) նկարները։
Մրցանակներ
1986 — Երիտասարդ կինոարտադրողների համամիութենական կինոփառատոն Թիբլիսիում՝ Առաջին մրցանակ ։
Արտաքին հղումներ
Կատեգորիա:1984 մուլտֆիլմեր Կատեգորիա:Խորհրդային մուլտֆիլմեր Կատեգորիա:Մուլտֆիլմեր կատուների մասին Կատեգորիա:Հորինված կատուներ Կատեգորիա:Մուլտֆիլմեր երեխաների մասին Կատեգորիա:Դոկտոր Սուսի ստեղծագործությունների էկրանավորումներ
Ելովցի (այլ կիրառումներ)
Ելովցի, կարող է վերաբերել՝
Արցախի Հանրապետության կերպարվեստ
ԼՂՀ կերպարվեստ,
Միջին դարեր
Հայ արվեստի պատմության մեջ առանձնահատուկ են Արցախի միջնադարյան որմնանկարչության փայլուն օրինակները, որոնք պահպանվել են Դադիվանքում և Ծիծեռնավանքում։ Արցախի մանրանկարչության դպրոցի գրչատներում պատկերազարդված և ընդօրինակված ձեռագիր մատյանների բազմաթիվ տերունական պատկերներ, ավետարանիչների դիմանկարներ, խորաններ, լուսանցազարդեր, զարդագրեր ու գլխազարդեր առանձնանում են ինքնա տիպությամբ և արտահայտչականությամբ։ Արցախում մանրանկարչությունը վերելք է ապրել 13-15-րդ դարերում։ Արցախի վանքերում մեծ թվով ձեռագրեր են հավաքվել Հայաստանի տարբեր իշխան, կամ վանական հավաքածուներից («Կարմիր Ավետարան», 909, «Բեգյունց Ավետարան», 11-րդ դար, Հռոմկլայի 1166 թվականի Ավետարան, «Հաղպատի Ավետարան», 1211, և այլն)։ 1224-1261 թվականներին Արցախում ստեղծված մի քանի Ավետարաններ («Վանենու Ավետարան», ձեռ. № 4823, Վախթանգ Տանգիկի և նրա տիկին Խորիշահի Ավետարանը, ձեռ. № 378, երկուսն էլ՝ Մատենադարան և այլն) առանձնանում են լավ մշակված մագաղաթով, մանրանկարների գծային հիերոգլիֆային ոճով, ոսկու և գույների նրբությամբ, հորինվածքային եզակի մեկնաբանություններով։ Այստեղ ձևավորվել է ավետարանական պատկերաշարի նոր՝ սակավ հանդիպող տարբերակ։ Արցախը հնագույն ժամանակներից հայտնի է իր ավանդական տարազով (հատկապես՝ կանանց), գորգերով, կարպետներով, խուրջիններով, արծաթե ու պղնձե կերտվածքներով և այլն։ Այդ մասին հիշատակում է նաև 7-րդ դարի պատմագիր Մովսես Կաղանկատվացին իր «Պատմութիւն Աղուանից աշխարհի» (հրատարակված՝ 1860) երկում։ Հայկական գորգի պատմության մեջ առանձին խումբ են կազմում արցախյան գորգերը, որոնց հատուկ են ատամնաձև եզրերով խաչաձև ու շեղանկյուն մեծ զարդանախշերը, որոնք հաճախ լրացվել են կենդանիների և երկրաչափական պատկերներով։ 17-19-րդ դարերում գերակշռել են «արծվագորգերը» (ստեղծվել են «վիշապագորգերի» հենքի վրա)։ Վիշապագորգի ընտիր նմուշներից մեկը պահվում է Մյունխենի ազգագրական թանգարանում։ Հայտնի են նաև «օձագորգերը», որոնց վրա աշխարհի ծագման և հավերժության թեմաներով պատկերներ են։ Ղարաբաղը Ռուսաստանին միանալուց (1813) հետո, սոցիալ-տնտեսական վերելքին համընթաց, զարգացել են կիրառված արվեստի ավանդական ճյուղերը՝ բրուտագործությունը, մետաղի գեղարվեստական մշակումը, ասեղնագործությունը և այլն։ Դեկորատիվ արվեստի բարձրակարգ նմուշներ էին ասեղնագործ վարագույրները. օգտագործել են ոսկե, արծաթե թելեր, գոհար, մարգարիտ և այլ քարեր։ Պատմիչ Կիրակոս Գանձակեցին հիացմունքով է նկարագրել Վախթանգ իշխանի կնոջ՝ Արգու Խաթունի ձեռագործները։ Ստեղծվել են նաև կենցաղային իրեր՝ գավաթներ, սափորներ, սկուտեղներ, մոմակալներ և այլն։ Առավել տարածված էր իրերի (շքեղ ճարմանդներով արծաթե, երբեմն՝ ոսկեզօծ գոտիներ, թասակներ, կանանց տարազներ և այլն) մակերեսների մանրազարդումը հատկապես վերադիր ուռուցիկ ու սևադապատ սալիկներով (երկրաչափական, բուսական զարդանախշեր)՝ ագուցված թանկարժեք և կիսաթանկարժեք քարերով։ Դեկորատիվ-կիրառական արվեստի եզակի նմուշ է նաև Հասան-Ջալալի դաշույնի նեֆրիտե երախակալը (բռնակ)՝ բուսական նուրբ նախշազարդերով (էրմիտաժ, Ս.Պետերբուրգ)։
Նոր շրջան
Նոր ժամանակների հայ կերպարվեստում մեծ ներդրում ունեն Ղարաբաղում ծնված քանդակագործներ Հակոբ Գյուրջյանը, Սարգիս Բաղդասարյանը, գեղանկարիչ Ստեփան Աղաջանյանը։ ԼՂՀ-ում ապրում ու ստեղծագործում են 3 տասնյակից ավելի նկարիչներ, քանդակագործներ, ժողովրդական արվեստի բազմաթիվ վարպետներ։ 1988 թվականին ստեղծվել է ԽՍՀՄ նկարիչների միության մարզային բաժանմունքը (այժմ՝ Արցախի նկարիչների միություն), որն ստեղծագործ, կապեր ունի Հայաստանի նկարիչների միության հետ։ 2006 թվականին ստեղծվելէ նաև «ԳԱՄ-արտ» Արցախի նկարիչների միջազգային միությունը։ ԼՂՀ-ում, ՀՀ-ում և արտերկրում պարբերաբար կազմակերպվում են արցախցի, Ղարաբաղում՝ օտարազգի նկարիչների ստեղծագործությունների ցուցահանդեսներ։ Արցախի նկարիչների գործերում առանձնանում է Ղարաբաղյան շարժման թեման։ Ճանաչված են գեղանկարիչներ Ռուբեն Գաբրիելյանը («Արցախի Պրոմեթևսը», 1988, «Արցախցիներ», 1993, և այլն), Լիանա Քոչարյանը («Մեղեդի», 1992, «Բլոկադա կամ Տառապած Արցախ»), Հրանտ Մևացականյանը («Գանձասար», 1992, «Լուսաբաց», 2000, և այլն), Սասուն Ղալայանցը («Միլենիում», 1993, «Սպասում», 1998, և այլն), Առնոլդ Մելիքսեթյանը («Շուշի», «Թունել», երկուսն էլ՝ 1995, և այլն), Սամվել Գաբրիելյանը («Հովեկներ», 1999, «Պար իրիկնամուտին», 2000, և այլն), Սերգեյ Առստամյանը(«Հայեր, միացեք», «Մայրություն», երկուսն էլ՝ 1989, և այլն), Ռաֆայել ՊԵտրոսյանը(«Մեկ ազգ, մեկ հավատ», 1997, «Փողոց Ստեփանակերտում», 2000, և այլն), Գևորգ Սարգսյանը («Հին բակ», 2003, «Սպասում», 2009), Արտակ Պողոսյանը («Քրոնավանք», 2008, «Ճակատագիր», 2010, վերջին չորսը մասնակցել են Ղարաբաղյան շարժմանն ու պատերազմական գործողություններին), քանդակագործներ Լավրենտ Ղալայանը («Այա», 1970, «Կժով աղջիկը», 1973, և այլն), Յուրի Հովհաննիսյանը («Թավջութակահարուհին», 1985, «Հաղթանակի հրեշտակը» և այլն), Արմեն Հակոբյանը («Երեք դիմակ», 1983, «Աղաղակողը», 1989, և այլն), Սերգեյ Առստամյան. «Նատյուրմորտ մրգերով» (2004) Ռոբերտ Ասկարյանը («Հույս, սեր, հավատ», 1997, «Խաչը կրողը», 2000, և այլն), Ալբերտ Հարությունյանը («Նելսոն Ստեփանյան», «Իսրայել Օրի» և այլն), Ալբերտ Սարգսյանը («Մուսա», 1996, «Ընտանիք», 1997, մասնակցել է Ղարաբաղյան շարժմանն ու պատերազմական գործողություններին), թատերական նկարիչներ Գրիգոր Ծատուրյանը, Սամվել Հովհաննիսյանը և ուրիշներ։ Նշանավոր հուշարձաններից են Սարգիս Բաղդասարյանի «Մենք ենք, մեր սարերը» («Ղարաբաղցիներ», 1967), որը Ղարաբաղյան շարժման սկզբից դարձել է Արցախի ազատության խորհրդանիշը, Ա. Հակոբյանի Սպիտակի երկրաշարժի (1989) և Սումգայիթի ցեղասպանության (1990) զոհերի հիշատակին նվիրված հուշակոթողները։
Կատեգորիա:Արվեստ ըստ երկրի
Հաղպատի պատմության և մշակույթի անշարժ հուշարձանների ցանկ (Լոռու մարզ)
Ծանոթագրություններ
Կատեգորիա:Լոռու մարզի հուշարձանների ցանկեր Կատեգորիա:Հաղպատ
Բոլիե (Կալվադոսի գավառ)
Բոլիե (Beaulieu), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2008 թվականի դրությամբ կազմում է 168 մարդ, բնակչության խտությունը` 53.33 մարդ/կմ²։ Բնակավայրը զբաղեցնում է 3.15 կմ² տարածք։
2016 թվականի հունվարից Լը Բենի Բոկաժ, Բյուր լե Մոն, Կամպո, Կարվիլ, Էտուվի, Լա Ֆերիեռ Արան, Լա Գրավրի, Մալուե, Մոնտամի, Մոն Բերտրան, Մոնշովե, Լը Ռեկյուլե, Սեն Դենի Մեզոնսել, Սենտ Մարի Լոմոն, Սեն Մարտեն դը Բեզաս, Սեն Մարտեն Դոն, Սենտ Ուան դե Բեզաս, Սեն Պիեռ Տարանտեն և Լը Տուրներ համայնքների հետ միասին հանդիսանում է Սուլևր ան Բոկաժ համայնքի մաս։
Աշխարհագրություն
Գտնվում է Փարիզ քաղաքից 240 կմ արևմուտք, Կան քաղաքից` 45 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 125 աշխատունակ (15-64 տարեկան) բնակիչ, որոնցից ակտիվ էին 92-ը, իսկ ոչ ակտիվները` 33։ Ակտիվության ցուցանիշը կազմում է 73,6 %։ 92 աշխատունակ մարդկանցից աշխատել է 86 անձ (47 տղամարդ և 39 կին)։ Գործազուրկ են եղել 6 անձ (1 տղամարդ և 5 կին)։ 33 անաշխատունակներից 11-ը եղել են աշակերտներ կամ ուսանողներ, 17-ը` թոշակառուներ, իսկ 5-ը չեն աշխատել տարբեր պատճառներով ։
Անապատային մորահավ
Անապատային մորահավ, շահրիկների ընտանիքի թռչուն։ Բնադրող-չվող է, Հայաստանում տարածված։
Արտաքին կառուցվածք
Մարմնի երկարությունը 14 սմ է, թևերի բացվածքը՝ 20-23 սմ, կենդանի զանգվածը՝ 12-13 գ։ Կտուցը երկար է, ճակատը՝ տափակ։ Հոնքը և ակնօղակը բաց գույնի են։ Մարմինը վերևից դարչնավուն-մոխրագույն է, ներքևից՝ սպիտակ։ Թևերը երկար են, մուգ՝ սպիտակավուն հատվածով, պոչը՝ երկար, սևավուն՝ սպիտակ եզրերով, թռիչքի պահին՝ ցայտուն դարչնագույն երանգով։
Սննդառություն
Սնվելու պահին պոչը տարուբերում է։ Բնակվում է թփուտային կիսաանապատներում, չոր լեռնատափաստաններում։ Սնվում է անողնաշարավորներով։
Բազմացում և զարգացում
Գարնանային վերադարձը՝ մայիսի առաջին կեսից հունիսի կեսին։ Այդ ընթացքում զուգահեռաբար ձևավորվում են հարսանեկան զույգերը, և սկսվում է բների կառուցումը։ Առաջին կիսակառույց բները գրանցվում են հունիսի 1-ին կեսին։ Բույնը գավաթաձև է՝ ցողուններից, կառուցում է էգը։ Բնադրում է ցածր թփուտներում։ Ձվերի լրիվ քանակը բներում հայտնվում են հունիսի վերջին։ Դնում է 19 մմ տրամագծով, բաց վարդագույն՝ մուգ պտերով 4-5 ձու։ Թխսակալում է էգը։ Թռիչքին լիարժեք տիրապետող ձագերի ընտանիքները և ինքնուրույն երիտասարդ անհատները գրանցվում են հուլիսին, կրկնակի բնադրման դեպքում՝ նաև օգոստոսի ընթացքում։
Կատեգորիա:Շահրիկներ Կատեգորիա:Կենտրոնական Ասիայի թռչուններ
(87) Սիլվիա
(87) Սիլվիա (Sylvia), աստերոիդ աստերոիդների գոտու արտաքին մասում։ Հայտնաբերվել է 1866 թվականի մայիսի 16-ին Նորման Պոգսոնի կողմից Մադրասում ։
Միջին հեռավորությունը Արեգակից կազմում է 3,497764 ա. մ., առավելագույնը մոտենում է 3,1926 ա. մ. հեռավորության վրա և հեռանում 3,8029 ա. մ., իսկ Երկրի ուղեծրին Սիլվիա աստերոիդը նվազագույնը մոտենում է 2,2091 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 2389,37 երկրային օրվա ընթացքում, իր ուղեծրով շարժվելով միջինում 0,150667 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,89° անկյուն։
Սիլվիա աստերոիդը պատկանում է Կիբելեի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 3,27 - 3,7 ա. մ. մեծ կիսաառանցքներով, էքսցենտրիսիտետը` փոքր է քան 0,3 և ուղեծրի թեքումը` փոքր քան 25°։ Ըստ Տոլենի սպեկտրալ դասակարգման պատկանում է P դասին ։
Արտաքին հղումներ
Կատեգորիա:Աստերոիդների դաս P Կատեգորիա:Կիբելեի ընտանիքի աստերոիդներ Կատեգորիա:1866 թվականին հայտնաբերված աստղագիտական մարմիններ Կատեգորիա:Նորման Պոգսոնի կողմից հայտնաբերված աստերոիդներ Կատեգորիա:Աստերոիդների գոտու արտաքին մասի աստերոիդներ
Զանազանյան
Զանազանյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Յան վերջածանցով ազգանուններ Կատեգորիա:Անձնանվանական հիմքով ազգանուններ Կատեգորիա:Հայերեն հիմքով ազգանուններ
Անտոն Դենիկին
Անտոն Իվանովիչ Դենիկին (Антон Иванович Деникин, ), ռուսական կայսերական բանակի գեներալ-լեյտենանտ (1916), Ռուսաստանի քաղաքացիական պատերազմում Սպիտակ շարժման առաջնորդ։
Կենսագրություն
1917 թվականին ակտիվորեն մասնակցել է կոռնիլովշչինային։ 1918 թվականի աշնանից դարձել է հակաբոլշևիկյան Ռուսաստանի հարավի զինված ուժերի գլխավոր հրամանատար։ 1919 թվականի ամռան-աշնանը գլխավորել է դեպի Մոսկվա արշավանքը։ Սպիտակգվարդիականների կրած պարտությունից հետո, 1920 թվականի մարտին, անցել է Ղրիմ, ապրիլի 4-ին հրամանատարությունը հանձնել գեներալ Պ․ Վրանգելին և մեկնել Կ․ Պոլիս։
Քաղաքական հայացքներով հարել է կադետներին, եղել պառլամենտական հանրապետության ջատագովը։
Ծանոթագրություններ
Կատեգորիա:Ռուս հեղափոխականներ Կատեգորիա:Ռուս զինվորականներ Կատեգորիա:Առաջին համաշխարհային պատերազմին մասնակցած ռուսական ռազմական գործիչներ Կատեգորիա:Սուրբ Ստանիսլավի 3-րդ աստիճանի շքանշանի ասպետներ Կատեգորիա:Սրտամկանի ինֆարկտից մահացածներ
Նիկուլչինո (գյուղ, Սլոբոդսկոյ շրջան)
Նիկուլչինո (Никульчино), գյուղ Ռուսաստանի Կիրովի մարզի Սլոբոդսկոյ շրջանի կազմում։
Աստերոիդների ցանկ (55101-55200)
Աստերոիդների ցանկ (55001-55100) * Աստերոիդների ցանկ * Աստերոիդների ցանկ (55201-55300)
Նիկուլչինո (գյուղ, Սլոբոդսկոյ շրջան)
Արտաքին հղումներ
Կատեգորիա:Ռուսաստանի գյուղեր Կատեգորիա:1181 թվականին հիմնադրված բնակավայրեր Կատեգորիա:Ռուսաստանի Կիրովի մարզի Սլոբոդսկոյ շրջանի բնակավայրեր
Շատրվանագլուխը
Շատրվանագլուխը, Այն Ռանդի գրքերից։ Նա գրքի վրա աշխատելը սկսել է 1935 թվականին։ 1937 թվականին նա ժամանակավոր դադարեցրել է աշխատանքը՝ գործելու համար Անթեմի վրա։ Ճարտարապետ Հովարդ Ռորքի բնութագրում նա առաջին անգամ ներկայացրեց այն տեսակի հերոսը, որին ցույց տալը իր գրելու իսկական նպատակն էր՝ Կատարյալ մարդը, մարդն ինչպես «կարող է լինի և պիտի լինի»։ Գրքում ներկայացված է Այն Ռանդի փիլիսոփայություն՝ օբյեկտիվիզմի մանրամասերը վեպի կերպ։ Այն մերժվում է տասներկու հրատարակողների կողմից մինչև Բոբզ-Մերիլ հրատարակչությունը ընդունում է այն և հրատարակում 1943 թվին, երբ նա մեծագնայուն հաջողություն է ձեռք բերում և իր հեղինակի համար շահում անհատապաշտության չեմպիոն անվանումը։
Եկատերինինսկոե (այլ կիրառումներ)
Եկատերինինսկոե, կարող է վերաբերել՝
Շատրվանագլուխը
Գրքի անունը ծագում է Այն Ռանդի այն նախադասությունից, թե. «Մարդու ես-ը մարդկային առաջադիմության շատրվանագլուխն է»։
Աղբյուրներ
Կատեգորիա:1943 վեպեր Կատեգորիա:Անգլերեն վեպեր Կատեգորիա:Էկրանավորված ամերիկյան վեպեր Կատեգորիա:Հեռուստաշոուների հիմք ծառայած վեպեր Կատեգորիա:Անգլերեն գրքեր Կատեգորիա:Անգլերեն գրականություն
Ոչ նյութական ակտիվներ
Ոչ նյութական ակտիվներ, ֆիզիկական սուբստանցիայից զուրկ որոշելի ոչ դրամային ակտիվներ ։ Ոչ նյութական ակտիվների մեջ են մտնում համակարգչային ծրագրերը, լիցենզիաները, արտոնագրերը, ծառայությունների մատուցման և շահագործման իրավունքները և այլ ոչ նյութական ակտիվները։ Գոյություն ունեն մի քանի ոչ նյութական ակտիվներ, որոնք կարող են գտնվել ֆիզիկական սուբստանցիայի մեջ կամ դրա վրա, օրինակ` իրավաբանական փաստաթղթերի (համապատասխան լիցենզիայի կամ արտոնագրի առկայության դեպքում)։
Սահմանում
Ոչ նյութական ակտիվների սահմանումը ենթադրում է երեք պայման`
Ոչ նյութական ակտիվի սահմանումը պահանջում է, որպեսզի այն լինի որոշելի։ Ոչ նյութական ակտիվը որոշելի է այն դեպքում, եթե այն`
Կան որոշ ոչ նյութական ակտիվներ, որոնք չեն պարունակում այնպիսի ոչ նյութական միջոցներ, որոնք կարգավորվում են այլ ստանդարտներով։ Մասնավորապես ֆինանսական ակտիվները, նյութական ակտիվների վարձակալությունը, հանքանյութերի, նավթի, բնական գազի և համանման չվերականգնվող ռեսուրսների հանքամշակման և արդյունահանման ծախսումները։
Կազմակերպությունը վերահսկում է ակտիվը, եթե կարող է ձեռք բերել ապագա տնտեսական օգուտները և սահմանափակել այդ օգուտների հասանելիությունը այլ կազմակերպությունների համար։ Ոչ նյութական ակտիվից առաջացող ապագա տնտեսական օգուտները կարող են հանդես գալ ապրանքների կամ ծառայությունների իրացումից հասույթի, ծախսումների տնտեսման կամ այլ օգուտների տեսքով, որոնք առաջանում են կազմակերպության կողմից այդ ակտիվը օգտագործելուց։ Շուկայական և տեխնիկական գիտելիքները կարող են ձևավորել ապագա տնտեսական օգուտներ։ Կազմակերպությունը վերահսկում է այդ օգուտները, եթե տվյալ գիտելիքը պաշտպանված է իրավաբանորեն սահմանված իրավունքով, ինչպիսին է հեղինակային իրավունքը։
Ոչ նյութական ակտիվների սահմանմանը չեն բավարարում ներստեղծված գնորդների պորտֆելը, շուկայի բաժինը, անձնակազմի կարողությունը։
Գնահատում
Ոչ նյութական ակտիվների գնահատումը կատարվում է հետևյալ արժեքներով.
ՓՄԿ-ների ՖՀՄՍ-ի համաձայն` սկզբնական ճանաչումից հետո ևս ոչ նյութական ակտիվների նկատմամբ կիրառվում է սկզբնական արժեքի մոդելը։ Պետական շնորհով ձեռք բերված ոչ նյութական ակտիվը սկզբնապես չափվում է իրական կամ անվանական արժեքով։ ՀՀՄՍ 38-ի համաձայն` սկզբնական ճանաչումից հետո ոչ նյութական ակտիվների նկատմամբ կարող է կիրառվել վերագնահատման մոդելը, սակայն գործող շուկայի բացակայության պատճառով գործնականում այն ՀՀ-ում չի կարող կիրառվել։
Ճանաչում
Միավորի ճանաչումը, որպես ոչ նյութական ակտիվ, պահանջում է կազմակերպությունից ցուցադրել, որ այդ միավորը բավարարում է.
Ոչ նյութական ակտիվը պետք է ճանաչվի միմիայն այն դեպքում, երբ.
Ոչ նյութական ակտիվները հաշվապահական հաշվառման մեջ արտացոլվում են ճանաչումից հետո։
Չափում
Ոչ նյութական ակտիվը նախապես չափվում է սկզբնական արժեքով։ Սկզբնական արժեքը որոշելիս պետք է հաշվի առնվի տվյալ ոչ նյութական ակտիվի ձեռք բերման կամ ստեղծման կարգը և ակտիվի փոխհատուցման աղբյուրը։ Ելնելով դրանից ոչ նյութական ակտիվի սկզբնական չափման ժամանակ հաշվի են առնում հետևյալ դեպքերը.
Առանձին ձեռքբերում
Կազմակերպությունն ակնկալում է տնտեսական օգուտների ներհոսք նույնիսկ այն դեպքում, երբ այդ ներհոսքի վերաբերյալ առկա է անորոշություն` ժամանակային կամ գումարային առումով։ Պարզ էլ, որ առանձին ձեռք բերվող ոչ նյութական ակտիվների համար ճանաչման հավանականության չափանիշը միշտ համարվում է բավարարված։ Առանձին ձեռք բերված ոչ նյութական ակտիվի սկզբնական արժեքի մեջ են մտնում`
Ոչ նյութական ակտիվների ամորտիզացիա
Բոլոր ոչ նյութական ամորտիզացվում են իրենց օգտակար ծառայության ընթացքում։ Ոչ նյութական ակտիվի ամորտիզացվող գումարը պարբերական հիմունքով բաշխվում է ակտիվի օգտակար ծառայության ընթացքում։ Ամորտիզացվող գումարը ակտիվի սկզբնական արժեքն է։ Յուրաքանչյուր ժամանակաշրջանի ամորտիզացիայի գումարը ճանաչվում է հավելուրդով կամ պակասուրդով, բացառությամբ, եթե այն ներառվում է մեկ այլ ակտիվի հաշվեկշռային արժեքում։
Ոչ նյութական ակտիվի օգտակար ծառայությունը այն ժամանակաշրջանն է, որի ընթացքում կազմակերպությունը ակնկալում է օգտագործել ակտիվը։ Ոչ նյութական ակտիվների օգտակար ծառայությունը գնահատվում է այն պահին, երբ դրանք դառնում են մատչելի օգտագործման համար։ Ոչ նյութական ակտիվի ամորտիզացիան սկսվում է հաշվարկվել, երբ այն մատչելի է օգտագործման համար։ Ոչ նյութական ակտիվի ամորտիզացիայի հաշվարկը դադարեցվում է, երբ ակտիվը ապաճանաչվում է և դասակարգվում է` որպես վաճառքի համար պահվող։
ՓՄԿ-ների ՖՀՄՍ-ի համաձայն՝ ոչ նյութական ակտիվները ունենում են որոշակի ժամկետով օգտակար ծառայություն, իսկ ՀՀՄՍ 38-ի համաձայն՝ անորոշ ժամկետով օգտակար ծառայություն։ Վերջինս չի ամորտիզացվում։
Սովորաբար ոչ նյութական ակտիվների նկատմամբ կիրառվում է ամորտիզացիայի հաշվարկման գծային մեթոդը։
Ծանոթագրություններ
Կատեգորիա:Տնտեսագիտություն Կատեգորիա:Հաշվապահություն Կատեգորիա:Հաշվապահական հաշվեկշիռ Կատեգորիա:Ակտիվներ Կատեգորիա:Տնտեսագիտական տերմիններ
Ելենա Շիրման
Ելենա Միխայլովնա Շիրման (Елена Михайловна Ширман, ), խորհրդային բանաստեղծուհի։
Կենսագրություն
Ելենա Միխայլովնա Շիրմանը ծնվել է Դոնի Ռոստովում՝ ղեկապետի և ուսուցչուհու ընտանիքում։ Մանկուց տարվել է բանաստեղծություններ հորինելով, որոնք տպագրվում էին Ռոստովի պարբերականներում։ Ավելի ուշ նրա բանաստեղծությունները սկսեցին լույս տեսնել մոսկովյան «Օկտյաբր» և «Սմենա» ամսագրերում։
1933 թվականին, Ռոստովի մանկավարժական ինստիտուտի գրական ֆակուլտետն ավարտելուց հետո, Շիրմանը սկսել է աշխատել գրադարանում, զբաղվել բանահավաքությամբ և շարունակել է իր գրական գործունեությունը։ 1937 թվականին ընդունվել է Մաքսիմ Գորկու անվան գրականության ինստիտուտ՝ Իլյա Սելվինսկու սեմինար։ Միաժամանակ նա համագործակցել է Ռոստովի մի շարք հրատարակությունների հետ, ղեկավարել է մանկական գրական խմբակ և եղել է «Պիոներսկայա պրավդա» թերթի գրական խորհրդատու։
Հայրենական մեծ պատերազմը սկսվելուն պես Շիրմանը ղեկավարել է Դոնի Ռոստովում լույս տեսնող «Պրյամոյ նավոդկոյ» քարոզչական թերթը, որում տպագրվում էին նրա երգիծական բանաստեղծությունները։
1942 թվականի հուլիսին Շիրմանը գործուղման է գնացել Ռեմոնտնոյե գյուղի շրջան։ Այնտեղ նրան բռնել են գերմանացիները։ Նրա աչքերի առաջ գնդակահարել են ծնողներին, իսկ հաջորդ օրը, պատռելով նրա հագուստը՝ ստիպել են փորել սեփական գերեզմանը։ Շիրմանի զոհվելու պատմության մասին հայտնի է դարձել միայն 20 տարի հետո։
Արտաքին հղումներ
Կատեգորիա:Հոլոքոստի զոհեր Կատեգորիա:Վիքիպեդիա:Վիքիտվյալների արժեքների վերաձևակերպմամբ հոդվածներ Կատեգորիա:20-րդ դարի բանաստեղծներ Կատեգորիա:Անձինք այբբենական կարգով Կատեգորիա:Ռոստովի պետական մանկավարժական համալսարանի շրջանավարտներ Կատեգորիա:Ռուս բանաստեղծուհիներ Կատեգորիա:Խորհրդային բանաստեղծուհիներ Կատեգորիա:Ռուս բանաստեղծներ Կատեգորիա:Խորհրդային բանաստեղծներ Կատեգորիա:Հրեա բանաստեղծներ Կատեգորիա:Կանայք Երկրորդ համաշխարհային պատերազմում Կատեգորիա:Բանաստեղծներ այբբենական կարգով
(7310) 1995 OL1
(7310) , աստերոիդ աստերոիդների հիմնական գոտում։ Հայտնաբերվել է 1995 թվականի հուլիսի 19-ին Պեկինի Շմիդտ-ԼԿՍ աստերոիդների ծրագրի կողմից Քսիլոնգում ։
Միջին հեռավորությունը Արեգակից կազմում է 2,629593 ա. մ., առավելագույնը մոտենում է 2,1567 ա. մ. հեռավորության վրա և հեռանում 3,1025 ա. մ. ։ Արեգակի շուրջ մեկ ամբողջական պտույտ է կատարում 1557,51 երկրային օրվա ընթացքում, իր ուղեծրով շարժվելով միջինում 0,231138 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,11° անկյուն։
Արտաքին հղումներ
Կատեգորիա:1995 թվականին հայտնաբերված աստղագիտական մարմիններ Կատեգորիա:Պեկինի Շմիդտ-ԼԿՍ աստերոիդների ծրագրի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սինյուխին Բրոդ
Սինյուխին Բրոդ (Синюхин Брід), գյուղ Ուկրաինայի Նիկոլաևի մարզի Պերվոմայսկի շրջանում։ Հիմնադրվել է 1755 թվականին։
2001 թվականի տվյալներով Սինյուխին Բրոդ գյուղում բնակվում էր 1 708 մարդ։ Բնակավայրը զբաղեցնում է 0,003 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Պերվոմայսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1755 թվականին հիմնադրված բնակավայրեր
Էրգոնոմիկա
Էրգոնոմիկա (հունարեն՝ ἔργον - աշխատանք, νόμος - օրենք), աշխատանքի պայմաններ ստեղծող, նրա պրոցեսներն ուսումնասիրող, այն մարդու ֆիզիոլոգիական և հոգեբանական հնարավորություններին հարմարեցնող դիսցիպլին։ «Էրգոնոմիկա» տերմինը առավելապես տարածված է Եվրոպայում, ԱՄՆ-ում այն կոչվում է «Մարդկային ինժեներիա»։ Էրգոնոմիստները ձգտում են ստեղծել գործունեության մոդելավորման և ծրագրավորման տեսություն, «մարդ-մեքենա-միջավայր» ամբողջական համակարգ, որը կիբեռնետիկական է և որի օղակներից մեկը՝ մարդը, իրագործում է ինֆորմատիկայի ընկալման, մշակման և արտադրման պրոցեսը կառավարելու ֆունկցիան։
Ընդհանուր ակնարկ
Էրգոնոմիկան ծագել է տեխնիկայի, կենսաբանության, հոգեբանության և աշխատանքի կազմակերպման վերաբերվող գիտության սահմանագծում։ Դա համընկնում է 1920-ական թվականներին, երբ մարդու կողմից կառավարվող տեխնիկան բավականին բարդացավ։ Առաջին էրգոնոմիկական հետազոտությունները կատարվել են Մեծ Բրիտանիայում, ԱՄՆ-ում և Ճապոնիայում։ Էրգոնոմիկայի հետազոտությունների հիմնական նպատակը մարդու ուժերի և հնարավորությունների օպտիմալ օգտագործումն է։
Էրգոնոմիկայի բնագավառները
Էրգոնոմիկայի հիմնական բնագավառներն են՝
Էրգոնոմիկայի հիմնական հասկացությունները
Էրգոնոմիկան ունի հիմնական 8 հասկացություն.
1950-ական թ.թ.- զինվորական էրգոնոմիկա
Էրգոնոմիկայի զարգացումը սկսվեց 2-րդ համաշխարհային պատերազմից հետո, զինվորական տեխնիկայից ԱՄՆ-ում, Անգլիայում և այլ երկրներում։ Զինվորական տեխնիկայի ստեղծման մեջ ներգրավվեցին մարդուն հետազոտող գիտնականների զգալի խմբեր։
1960-ական թ.թ - արդյունաբերական էրգոնոմիկա
Այս ժամանակահատվածում էրգոնոմիկան առավելապես օգտագործվեց նախագծելու համար տրանսպորտային միջոցներ, արտադրական սարքավերումներ և տիեզերական տեխնիկա։
Էրգոնոմիկա առարկայի բաղկացուցիչ մասերը
Էրգոնոմիկա առարկան ունի 3 հիմնական բաղկացուցիչ մասեր.
Էրգոնոմիկայի և նրա հիմնական հասկացողությունների սահմանումը
Էրգոնոմիկա տերմինը առաջացել է հունարեն էրգոն-գործ և նոմա-օրենք բառերից։ Դա գիտական ուղղություն է, որը ուսումնասիևում է մարդու օրգանիզմի ֆունկցիոնալ հնարավորությունները՝ աշխատանքի և կենսագործունեության բոլոր պրոցեսներում։ Այն բացահայտում է բարձր արտադրողականության աշխատանքի, օպտիմալ պայմանների ստեղծման օրինաչափությունները։
Էրգոնոմիկան զբաղվում է մարդու կենսագործունեության բոլոր ոլորտներում հարմարավետ առարկայական միջավայրի ստեղծման խնդիրներով։ Էրգոնոմիկայի միջոցով առաջանում են առարկաների մաքսիմալ հարմար ձևեր։ Էրգոնոմիկա տերմինը ընդունվել է Անգլիայում 1949 թ., երբ մի խումբ անգլիացի գիտնականներ հիմնում են էրգոնոմիկական հետազոտությունների արվեստանոց։ Նրանք նպատակ ունեին լուծել աշխատանքի ռացիոնալ կազմակերպման խնդիրը։
Անհրաժեշտ պահանջները նախագծող օբյեկտների նկատմամբ
Ցանկացած առարկայի դիզայնում արտաքին գրավչությունը և հարմարավետությունը անբաժանելի են։ Եթե որևէ առարկա գեղեցիկ չէ, իսկ մյուսը շատ գեղեցիկ է միևնույնն է երկուսն էլ պետք է լինեն օգտագործելի, հարմար և գրավիչ։ Ցանկացած օբյեկտ կամ օբյեկտների համալիր նախագծող ճարտարապետի կամ դիզայների կողմից պետք է բավարարի անհրաժեշտ նվազագույնը 3 պահանջների.
Էրգոդիզայն հասկացությունը
Էրգոնոմիկան օրգանապես կապված է դիզայնի հետ, որի հիմնական նպատակն է ներդաշնակ առարկայական միջավայրի ստեղծումը, բավարարող մարդու նյութական և հոգևոր կարիքները։ Դիզայների կողմից մշակվում է ոչ միայն առարկայի արտաքին տեսքը, այլ նաև նրա կառուցվածքային կապերը, որոնք ապահովում են առարկայի ֆունկցիոնալ և հորինվածքային միասնությունը։ Վերը նշված համակարգը թույլ է տալիս դիտարկել էրգոնոմիկան, որպես դիզայնի գիտական, բնականոն հիմք։ Պրակտիկ տեսանկյունից մարդկային գործոնների հաշվառումը դիզայն նախագծի անբաժանելի մասն է։ 1980-ական թ. կեսերից այն գործունեության ոլորտը, որը առաջացել է էրգոնոմիկայի և դիզայնի հատման տեղում կոչվում է էրգոդիզայն։ Էրգոդիզայնը միացնում է մեկ ամբողջության մեջ մարդկային գործոնների էրգոնոմիկական հետազոտությունները և դիզայն նախագծային մշակումները։ Էրգոդիզայնը ենթադրում է ցանկացած իրի մինչնախագծային ուսումնասիրումը՝ այսինքն նախքան այդ իրը կստեղծեն։ Այս գիտական ուղղության հիմնական չափանիշներն են. Վերջապես սահմանելով դիզայների առաջ դրված բոլոր խնդիրները մշակվում է կոնկրետ ապրանքի ոճային լուծումը։ Ընդ որում յուրաքանչյուր առարկայի մեջ դիտվում է առանձին լուծում։ Օրինակ խոհանոցային հավաքածուներում հատուկ ուշադրությում պետք է դարձվի ստեղծվող առարկայական համալիրին մշակութային կողմին, քանի որ տվյալ օբյեկտը ունի ընտանեկան օջախի առանձնահատկություն, իսկ օրինակ փափուկ կահույքը արտահայտում է որոշակի այլ կապ մարդու հետ։ Այն դիտարկվում է նախևառաջ մասշտաբային համապատասխանությունների և մարդու կողմից շոշափողական ընկալման միջոցով։ Օրինակ բազկաթոռը պետք է հարմար լինի օգտագործողին համահունչ մտնի տվյալ ինտերիերի ոճային լուծման մեջ համապատասխանի մարդու հասակին և գաբարիտային չափերին և ծառայի որոշակի ժամանակահատված մարդու հանգստին։ Սկզբում պատրաստվում է իրի փորձնական նմուշը։ Դրա համար պահանջվում է խորը գիտական, էրգոնոմիկական հետազոտման և ժամանակակից դիզայն մշակումների կոմբինացիա, չէ որ պատրաստվում է ոչ միայն կենցաղային իր, որը կարող է օգտագործվել ողջ կյանքի ընթացքում, այլ նաև նրա խորհրդանիշը՝ ինքնատիպ, գովազդային ընդհանրացված կերպարը։ Այսպես կատարվում է իրի առարկայացումը։
Էրգոնոմիկայի պահանջները սահմանող գործոնները
Մարդու կենսագործունեության խնդիրների լուծման էրգոնոմիկական մոտեցումը սահմանվում է 6 գործոններով՝
Անդրոպոմետրիկ պահանջները իրերի և սարքավորումների նկատմամբ։ Հին ժողովուրդների չափման համակարգը
Մարդուն դեռ հնագույն ժամանակներից անհանգստացրել է իրեն շրջապատող առարկայական միջավայրի հարմարավետությունը։ Նախամարդը քարն ընտրում էր իր ձեռքի չափին համապատասխան, տաշում էր, օգտագործում որսորդության կամ պաշտպանության համար։ Նա զարմանալի հնարամտությամբ էր պատրաստում գործիքներ։ Սկզբում տաշում էր քարց, հետագայում պատրաստում էր կենդանիների ոսկորից իսկ ավելի ուշ ձուլում էր բրոնզից կամ երկաթից մ.թ.ա 3-րդ-2-րդ հզ.։ Որսորդական առաջին գործիքների փայտե ձողերը մարդը պատրաստում էր ամբողջական փայտե կտորներից։ Բռնակի մասը հանդիսացող հատվածը ավելի նեղ էր, ափի ձևին համապատասխան, հարմար էր ձեռքով բռնելու համար։ Մարդու մարմնի չափերի բաժինների վերաբերյալ տվյալներ են գտնվել դեռ մեր թվարկությունից հազարամյակներ առաջ, Մենիֆիսի բուրգերից մեկի դամբարանների մոտակայքում։ Այդ ժամանակներց սկսած մինչև մեր օրերը գիտնականները, նկարիչները, քանդակագործները փորձում են բացահայտել մարդկային մարմնի չափաբաժինների գաղտնիքները, օգտագործելով այնպիսի համընդհանուր միավորներ, որոնք միշտ գտնվում են ձեռքի կամ ոտքի տակ։ Ճարտարապետները և շինարարները կառուցում են շինություններ։ Դրանց մասերը համահունչ են մարդու համաչափություններին։ Իսկ դրանց իրական չափերը համամասշտաբ էին մարդկանց։ Մարդը հարմարեցնում էր իր ֆիզիկական պարամետրերին իրեն շրջապատող առարկայական միջավայրը։ Պատահական չէ, որ ողջ պատմության ընթացքում առարկայական միջավայրի ձևերը և չափերը համապատասխան են տարիների կատարված մարդու մարմնի չափերին և ձևերին։ Հին ժողովուրդները, ինչպես և ողջ Եվրոպան, մինչև 19-րդ դ. օգտագործում էին այնպիսի չափային համակարգեր, որոնք որոնք հիմնված էին մարդու չափերի հիման վրա։ Օրինակ՝ արմունկ, որը համապատասփանում էր մարդու արմունկի ոսկորի երկայության և հավասար էր մոտ 450-475 մմ։
Կատեգորիա:Էրգոնոմիկա
Հարթագյուղի պատմության և մշակույթի անշարժ հուշարձանների ցանկ (Լոռու մարզ)
Այս հոդվածը ներկայացնում է Լոռու մարզի Հարթագյուղ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 7 հուշարձան (5 միավոր)։
Ծանոթագրություններ
Կատեգորիա:Լոռու մարզի հուշարձանների ցանկեր
Դավիթ եպիսկոպոսի խաչքար (16-17-րդ դար, Մասրուց անապատ)
Դավիթ եպիսկոպոսի խաչքար, գտնվում է Հայաստանի Գեղարքունիքի մարզի Ձորագյուղ գյուղի մեջ՝ Մասրուց անապատում։ Հաշվառված է Հայաստանի պատմության և մշակույթի անշարժ հուշարձանների պետական ցանկում (5.60/10.5.54) ։
Տեղադրություն
Խաչքարը կանգնեցված է անապատի արևմտյան պատի դիմաց՝ 6 մ հարավ, կանգնեցված գետնին, խաչքարերի շարքում։
Վիմական արձանագրություն
Խաչքարի քիվին առկա է 1 տող վիմական արձանագրություն ։
Համաձայան արձանագրության՝ խաչքարը Դավիթ եպիսկոպոսին։
Ծանոթագրություններ
Կատեգորիա:Մասրուց Անապատի խաչքարեր Կատեգորիա:Խաչքարերի վիմական արձանագրություններ
Գրականագիտական հանդես
«Գրականագիտական հանդես», ՀՀ ԳԱԱ Մ. Աբեղյանի անվան գրականության ինստիտուտի և ՀԳՄ հրատարակություն (մինչև 2010 թվականը՝ կիսամյա, 2010 թվականից՝ ամենամյա)։
Պատմություն
Լույս է տեսնում 2004 թվականից Երևանում։ Հիմ­նադիր-խմբագիր՝ Գրիգոր Հակոբյան, գլխավոր խմբագիրներ՝ Ազատ Եղիազարյան, Նորայր Ադալյան, Սուրեն Աբրահամյան (2012 թվականից)։
Տպագրում է գրականության պատմությանը, տեսությանը, գրաքննադատությանը, ազգագրությանը, ժամանակակից հայ և համաշխարհային գրականությանը վերաբերող գիտական հոդվածներ, հրապարակում­ներ, բանավիճային նյութեր, թարգմանություններ։
Կատեգորիա:Հայկական պարբերականներ
Եկատերինովկա (այլ կիրառումներ)
Եկատերինովկա, կարող է վերաբերել՝
Հայոց ցեղասպանության հուշարձան (Բրատիսլավա)
Հայոց ցեղասպանության հուշարձան, խաչքար Սլովակիայի Բրատիսլավա քաղաքում։
Պատմություն
Խաչքար-կոթողը կառուցվել է ի հիշատակ հայոց ցեղասպանության զոհերի՝ 2004 թվականի նոյեմբերի 30-ին ։ Խաչքարի վրա սլովակերեն, հայերեն, անգլերեն մակագրված է.
Խաչքարը կառուցվել է Սլովակիայի հայ համայնքի և նրա ղեկավար Աշոտ Գրիգորյանի նախաձեռնությամբ։
Սլովակիայի Ազգային խորհուրդը 2004 թվականի նոյեմբերին ընդունել է Հայոց ցեղասպանությունը հաստատող բանաձև, իսկ 2009 թվականի սեպտեմբերից երկրում գործում է «Հայոց ցեղասպանության մերժումը քրեականացնող օրենք ։
Ծանոթագրություններ
Կատեգորիա:Սլովակիայի հուշարձաններ Կատեգորիա:Հայոց ցեղասպանության հուշարձաններ